In November 2012 het hy aangebied om Snapchat vir $60 miljoen (toe sowat R516 miljoen) te koop, maar dit was nie ’n vriendelike aanbod nie: Hy het dit duidelik gemaak Facebook is dae daarvan weg om ’n nuwe kenmerk, bekend as Poke, in werking te stel wat presies doen wat Snapchat gedoen het: foto’s en video’s wat verdwyn.
Mark het ’n laaste keer probeer. In November 2013 het hy ’n aanbod gemaak wat hy gedink het ’n uitklophou sou wees: $3 biljoen (toe sowat R30 biljoen). Evan het weer nee gesê. Teen daardie tyd was dit duidelik Snapchat boei jong mense se aandag op ’n manier wat Facebook nie kan regkry nie.
“Teen die tyd dat ek in my tweede jaar op universiteit was, het ek en my vriende gesê: ‘Ek wens daar was ’n knoppie waar ek net alles op Facebook kon uitvee.’ So baie van wat daarop was, was net ’n verleentheid,” sê Billy.
Maar Evan se verlede het by hom kom spook. In 2014 is e-posse gepubliseer wat hy in sy partytjiejare gestuur het. Dit was aaklig. Hy het geskerts oor “vet meisies” wat met lasers geskiet word. Die episode het die indruk gewek dat Evan pleks van ’n visioenêr soos Steve bloot ’n prototipiese tegnobroer is.
Maar dit lyk of Kylie sedertdien van die app se nuwe voorkoms begin hou het – sy het dit gebruik om ’n video van haar babadogter, Stormi, se voet te plaas.
Evan se uitdaging is duidelik: Omskep Snapchat in ’n advertensiekolos sonder om die bekoring uit te doof waaraan so baie jong mense verslaaf is. As hy dit regkry, kan hy dalk net aan skeptici bewys hy is ’n waardige opvolger vir sy held, Steve, en nie net ’n “studentebroer” wat dit gelukkig getref het nie.